*****

ΚΑΝΟΝΙΣΜΟΣ (ΕΟΚ) αριθ. 1920/81 ΤΗΣ ΕΠΙΤΡΟΠΗΣ

της 10ης Ιουλίου 1981

περί τροποιήσεως του κανονισμού (ΕΟΚ) αριθ. 189/77 «περί των λεπτομεριών εφαρμογής του συστήματος ελαχίστου αποθέματος στον τομέα της ζάχαρης»

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), και ιδίως το άρθρο 12 παράγραφος 3,

τον κανονισμό (ΕΟΚ) αριθ. 1789/81 του Συμβουλίου της 30ής Ιουνίου 1981 περί θεσπίσεως γενικών κανόνων σχετικά με το σύστημα ελάχιστου αποθέματος στον τομέα της ζάχαρης (2),

Εκτιμώντας:

ότι το άρθρο 12 του κανονισμού (ΕΟΚ) αριθ. 1785/81 έχει αλλάξει ορισμένες διατάξεις του συστήματος ελάχιστου αποθέματος που ίσχυε πριν από την 1η Ιουλίου 1981 και προέβλεπε, ιδίως, την εξομοίωση της επεξεργασίας μεταξύ της ζάχαρης που παράγεται στα υπερπόντια γαλλικά διαμερίσματα και της προτιμησιακής ζάχαρης που εισάγεται και ραφινάρεται εντός της Κοινότητος·

ότι ο κανονισμός (ΕΟΚ) αριθ. 1789/81 έχει δεχθεί την μεταβίβαση της υποχρεώσεως για αποθεματοποίηση από ένα βιομήχανο λευκής ζάχαρης ζαχαροτεύτλων σε έναν άλλο·

ότι είναι, κατά συνέπεια, απαραίτητο να προσαρμοσθεί ο κανονισμός (ΕΟΚ) αριθ. 189/77 της Επιτροπής περί των λεπτομερειών εφαρμογής του συστήματος ελάχιστου αποθέματος στον τομέα της ζάχαρης (3)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 189/77 τροποποιείται ως ακολούθως:

1. Το κείμενο του άρθρου 1 παράγραφος 1 δεύτερη περίπτωση αντικαθίσταται από το ακόλουθο κείμενο:

«- δεν μπορούν να περιλαμβάνουν ζάχαρη, η οποία μεταφέρθηκε σύμφωνα με τις διατάξεις του άρθρου 27 του κανονισμού (ΕΟΚ) αριθ. 1785/81.».

2. Το κείμενο του άρθρου 2 αντικαθίσταται από το ακόλουθο κείμενο:

«1. Με επιφύλαξη των άρθρων 2 και 3 του κανονισμού (ΕΟΚ) αριθ. 1789/81, το ελάχιστο απόθεμα μπορεί να είναι μόνο ιδιοκτησίας του σχετικού βιομηχάνου ή του ραφινέρ και δεν πρέπει να υπόκειται σε οποιαδήποτε δέσμευση που θα μπορούσε να αποτελέσει εμπόδιο για τους στόχους του άρθρου 12 του κανονισμού (ΕΟΚ) αριθ. 1785/81.

Αναληφθείσα υποχρέωση του βιομηχάνου ή του ραφινέρ με σκοπό τη χρηματοδότηση του ελαχίστου αποθέματος και εφ' οσον ο ενδιαφερόμενος διατηρεί το δικαίωμα της διαθέσεως της εν λόγω ποσότητος ζάχαρης, δεν θεωρείται ως αποτελούσα εμπόδιο για τις υποχρεώσεις που προκύπτουν από την παρούσα παράγραφο.

2. Όταν ένας βιομήχανος λευκής ζάχαρης από ζαχαρότευτλα αναλαμβάνει να εκπληρώσει τις υποχρεώσεις για το ελάχιστο απόθεμα, δυνάμει του άρθρου 2 του κανονισμού (ΕΟΚ) αριθ. 1789/81, αποστέλλει στον αρμόδιο οργανισμό του σχετικού Κράτους μέλους, το αργότερο 30 ημέρες πριν από την έναρξη ισχύος της μεταβίβασης της υποχρέωσης αποθεματοποίησης, ένα αντίγραφο της σύμβασης υπογεγραμμένο από τα δύο συμβαλλόμενα μέρη, που αναφέρει το μέρος της υποχρέωσης που μεταβιβάζεται και τη διάρκεια της μεταβιβάσεώς του.

Η διάρκεια αυτή δεν μπορεί να υπερβαίνει περίοδο δώδεκα ημερολογιακών μηνών· αρχίζει την πρώτη ημέρα ενός μήνα. Ο βιομήχανος στον οποίο μεταβιβάζεται η υποχρέωση αποθεματοποιήσεως, ανακοινώνει στον αρμόδιο οργανισμό πριν από το τέλος κάθε μήνα την μηνιαία ποσότητα που μεταβιβάζεται γία τον μήνα που ακολουθεί.

Η παράγραφος 1 εφαρμόζεται για τον βιομήχανο που αναφέρεται στο πρώτο εδάφιο ανάλογα με τις ποσότητες για τις οποίες έχει μεταβιβασθεί η υποχρέωση

3. Στο άρθρο άρθρο 5 παράγραφος 4, ο όρος «προτιμησιακή ζάχαρη » αντικαθίσταται από τον όρο «καλαμοσάκχαρο».

Άρθρο 2

1. Ο παρών κανονισμός αρχίζει να ισχύει από την ημέρα της δημοσιεύσώς του στην Επίσημη Εφημερίδα των Ευρωπαϊκών Κοινοτήτων.

2. Οι αναφορές στον κανονισμό (ΕΟΚ) αριθ. 1488/76, που υπάρχουν στον κανονισμό (ΕΟΚ) αριθ. 189/77, εννοούνται ως αναφορές στον κανονισμό (ΕΟΚ) αριθ. 1789/81.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 10 Ιουλίου 1981.

Για την Επιτροπή

Ο Πρόεδρος

Gaston THORN

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 177 της 1. 7. 1981, σ. 39.

(3) ΕΕ αριθ. L 25 της 29. 1. 1977, σ. 27.